హ్యారీ పాటర్
హ్యారీ పాటర్ పుస్తకాలు ఇంగ్లండుకు చెందిన రచయత్రి జె.కె. రౌలింగ్ రచించిన ఫాంటసీ సాహిత్యపు పుస్తకాల వరుస. 1997 లో మొదటి పుస్తకము హ్యారీ పాటర్ అండ్ ఫిలాసఫర్స్ స్టోన్ (Harry Potter and the Philosopher's Stone) విడుదల నుండి, ఆ పుస్తకాల పాప్యులారిటీ ప్రపంచ వ్యాప్తంగా అనూహ్యంగా పెరిగి పోయింది. హ్యారీ పాటర్ సినీమాలు, వీడియో గేమ్స్ ఇతర వస్తువులకు శ్రీకారము చుట్టడము జరిగింది. ఇప్పటి వరకు వచ్చిన ఆరు పుస్తకాలు కలిపి సుమారు 30 కోట్ల కాపీలు అమ్ముడుపోయి ఉంటాయని ఆంచనా. 63 భాషలలోకి కూడా అనువాదము చెయ్యబడ్డాయి.
వింగ్స్ ఆఫ్ ఫైర్
వింగ్స్ ఆఫ్ ఫైర్ అనేది 1999లో భారత మాజీ రాష్ట్రపతి ఏ.పి.జె. అబ్దుల్ కలామ్ గారి జీవితచరిత్ర. దీనిని కలాం మరియు అరున్ తివారీలు వ్రాసారు. ఈ పుస్తకంలో ఆయన ప్రారంభ జీవితం మరియు ఇండియన్ స్పేస్ సెంటర్ మరియు మిస్సైల్ కార్యక్రమాలలోకి వెళ్ళడానికి కావలసిన కృషి, కష్టాలు, ధైర్యము, అదృష్టం గూర్చి వివరించారు. ఈ పుస్తకంలో తన కెరీర్, చెన్నైలో ఏరోస్పేస్ ఇంజనీరింగ్ లో గ్రాడ్యుయేషన్ చేసిన తరువాత కాలం, ఇండియాన్ ఏరోనాటికల్ లిమిటెడ్ లో ప్రోటోటైప్ హోవర్ క్రాప్ట్ తయారీకి తనను కేటాయించుట గూర్చి వివరించారు. తరువాత ఆయన ఇస్రోకు వెళ్ళి విక్రమసారభాయి స్పేస్ సెంటరులో సహకారం గూర్చి, మొదటి స్పేస్ లాంచ్ వెహికిల్ ప్రోగ్రాం ప్రారంభించుట గూర్చి వ్రాసారు. 1990లలో మరియు 2000 ప్రారంభంలో కలాం డి.ఆర్.డి.ఓకు వెళ్ళుట గుర్చి అచట ఇండియన్ నూక్లియర్ వెపన్స్ కార్యక్రమాల నిర్వహణ గూర్చి, ధర్మోనూక్లియర్ ఆయుధాల ప్రకతి గూర్చి, అగ్ని క్షిపణి గూర్చి వివరించారు. వింగ్స్ ఆఫ్ ఫైర్‌ పుస్తకం ఎంతో మంది యువతలో స్ఫూర్తి నింపింది. 
తొలుత ఇంగ్లీషులో ప్రచురితమైన 'ఒక విజేత ఆత్మకథ' ఆ తర్వాత అనేక భాషల్లోకి అనువదించబడింది. 13 భాషల్లోకి 'ఒక విజేత ఆత్మకథ'ని అనువదించారు. బ్రెయిలీ లిపిలో కూడా 'ఒక విజేత ఆత్మకథ'ని రూపొందించడం విశేషం. అంతే కాదు, చైనా భాషలోకీ 'ఒక విజేత ఆత్మకథ'ని అనువదించడం మరో విశేషం.